b'\n_START_ARTICLE_\nAleksander Dimitrijevi\xc4\x8d Bulajev\n_START_SECTION_\n\xc5\xbdivljenjepis\n_START_PARAGRAPH_\nLeta 1936 je vstopil v Harkovsko vojnoletalsko \xc5\xa1olo._NEWLINE_Sodeloval je v zimski vojni, v kateri je opravil 120 bojnih poletov na lovskem letalu Polikarpov I-16, v katerih je dosegel 9 zra\xc4\x8dnih zmag._NEWLINE_Med drugo svetovno vojno je opravil 280 bojnih poletov na letalih I-16, LaGG-3, Jak-1 in Curtiss P-40 Tomahawk ter sodeloval v 20 zra\xc4\x8dnih bojih, v katerih je dosegel 15 samostojnih in 8 skupnih zra\xc4\x8dnih zmag ter 1 balon. Najprej je poveljeval eskadrilji, nato pa celotnemu 159. lovskemu letalskemu polku lenigrajske fronte._NEWLINE_Bulajev se je smrtno ponesre\xc4\x8dil v letalski nesre\xc4\x8di. Pokopali so ga na pokopali\xc5\xa1\xc4\x8du na ju\xc5\xbenem obronku Volhova v Leningrajski oblasti.'